Discussió:Anarquisme

message: Aries (disc.) 14:59, 30 jul 2013 (CEST)

message: Senyors, aquesta definició respon casi exclusivament als postulats de l'Anarquisme Clàssic! Ignora totalment l'existencia de moviments com l'Anarco-Capitalisme, menys comuns però igualment anarquistes. Aqui hauriem de mostrar una definició generalista! -- AnnubiX
replies: text: Doncs endavant. Completa tu mateix aquestes definicions i nosaltres les revisarem. --Makinal 09:56 6 ago, 2005 (UTC)
replies: text: :Arf, arf... ta be... pero no podrà ser massa complet de moment, i me sap greu per la feina feta per altres... esper que aquesta se pugui entroncar de qualque manera a l'article de Anarquisme Clàssic... Si voleu, el podeu reescriure totalment ja que només es un esborrany, ficant el que he tret d'aqui -- Usuari:AnnubiX
replies: text: ::Això de l'anarco-capitalisme entre en conflicte amb el primer paràgraf de l'article: "L'anarquisme és una ideologia política basada en el principi de que les persones són lliures i es poden organitzar millor en societats sense jerarquies ni coaccions que limitin aquesta llibertat. Des del punt de vista anarquista l'estat és una estructura opressora que cal superar, utilitzada per a justificar l'autoritat d'unes persones sobre les altres. Per aquest mateix motiu la tradició anarquista s'ha oposat radicalment als exèrcits, la propietat privada i les estructures de poder del capitalisme i algunes religions" Personalment sempre he cregut que el concepte d'anarco-capitalisme es contrari a l'esperit de l'anarquisme. Aries (disc.) 15:21, 30 jul 2013 (CEST)
replies: text: :::Hola Aries! Estic amb tu. Que algú es denomini anarco-algunacosa no vol dir que sigui anarquista. Com per exemple, ningú no qüestiona que un nacionalsocialista no és socialista. Ja havia tret les referències en aquest article. Hi he afegit un enllaç a "Vegeu també" per ser un terme relacionat, però això seria tot el que faria. També l'he tret de Plantilla:Anarquisme.--QuimGil (disc.) 01:23, 31 jul 2013 (CEST)
thread_title:  Anarco-Capitalisme 

message: Vinc d'incorporer acracie dins el text, tal com m'ha forçat a fer un anònim. Tanguy 19:51, 25 maig 2007 (CEST)
replies: text: Ja hi és. 83.45.218.5 19:53, 25 maig 2007 (CEST)
thread_title: Acracie

message: No crec que sigui correcte ficar l'Anarquisme a la serie Socialisme, es tindría que crear una serie de articles de Anarquisme.
Jo també crec que no hi hauria d'estar dins d'aquesta categoria, no li trobo el sentit.
Jo penso que son dos moviments que han estat units però como deia al meu comentari en l'edició: "Tendria sentit ficar el socialisme dins d'una categoria d'anarquismes?". Se que els dos estan en contra del que es diu la dreta, però l'anarquisme tampoc es pot considerar d'esquerres (i per tant relacionat amb el socialisme) sinó que va més allà del que es la política de partits.
--Sir Magician 18:17, 17 nov 2007 (CET)
replies: text: Una gran part de l'anarquisme no deixa d'ésser una forma de socialisme. Per a l'anarquisme clàssic (que és el que neix amb Proudhon) seria impensable de deslligar socialisme de l'anarquisme. L'anarquia era una expressió d'una classe de socialisme, que més endavant continuà evolucionant amb Bakunin, Kropotkin i Reclus, fins a teoritzar-se l'anarcosindicalisme i l'anarcocomunisme (i el socialisme llibertari, corrent clàssic renovat amb la influència de Sébastien Faure). A més, en el camp del pensament, el socialisme no es pot enquadrar en una "política de partits", sinó que també significa societarisme, mutualisme (d'arrel proudhoniana), borses de treball, cooperativisme, sindicalisme, etc. Finalment, només queda per dir que treure aquest quadre és un error, tal com quedaria palès amb la lectura de George Woodcock (principal estudiós contemporani de l'anarquisme) i el seu Anarchism (traduït al castellà amb el títol d'El anarquismo, amb un capítol afegit fet per en Pere Gabriel) o la lectura de G.D.H. Cole i la History of Socialist Thought, que inclou pàgines i pàgines sobre l'anarquisme, perquè l'anarquisme, entès en el si del moviment obrer, és socialisme en tant que advoca per la socialització dels mitjans de producció i així es definí i es continua definint si es llegeixen les obres de teoria anarquista actuals

text: Tanguy 18:53, 17 nov 2007 (CET)
replies: text: :Jo també trobo que la connexió és confusa. Em sembla bé l'associació amb el socialisme llibertari com a corrent però el que fa la plantilla en relació a aquesta pàgina és llistar Anarquisme sota "Pensament". I bé, com a mínim des del 1889 el pensament socialista i el pensament anarquista van per camins claraments diferents. Mentre ho parlem passo la plantilla anarquista a dalt, donat que el que esperen trobar en primer lloc els visitants d'aquest article és possiblement una relació d'altres articles de temàtica anarquista.--QuimGil (disc.) 04:55, 16 juny 2013 (CEST)
replies: text: ::He modificat Plantilla:Socialisme treient Anarquisme de la secció Pensament. Socialisme llibertari encara figura a la plantilla, i aquella pàgina encara l'utilitza. Llavors he tret la plantilla Socialisme d'aquesta pàgina. L'enllaç a Socialisme llibertari figura tant en el text de l'article com en la Plantilla:Anarquisme (que, de passada, he millorat).--QuimGil (disc.) 23:41, 16 juny 2013 (CEST)
thread_title:  Anarquisme, serie de Socialisme? 

message: Algú ha tingut ganes d'inflar la pàgina de palla provinent de l'enciclopèdia Espasa, la que tenia plena de pols a casa. Hi ha moltes afirmacions tretes de la màniga (no dic que Espasa no fes el mateix), que amb tants autors com han escrit sobre l'anarquisme és sorprenent la quantitat de text que surt sense cap altra referència.  --Libero (disc.) 20:36, 21 març 2011 (CET)
replies: text: Tens tota la raó. He mogut un gran bloc de text a Història de l'anarquisme. Suposo que és dels que han estat escrits amb l'Espasa a prop perquè parla bàsicament de bombes i atemptats. El problema segueix essent allà però aquí era totalment fora de context. Queda molta feina a fer...--QuimGil (disc.) 09:41, 16 juny 2013 (CEST)
replies: text: :Mentre la versió de l'article de la Wanglesa està sobrereferenciat: possiblement caldria citar només l'autor més important a cada paràgraf, a la Viquipedia hi mancan referències. No dic que no s'hagin llegit els llibres que figuren a la bibliografia, sinó que per cada paràgraf s'hauria de citar la plana del llibre d'on s'ha tret l'esmentat paràgraf. Aries (disc.) 11:21, 30 jul 2013 (CEST)
replies: text: ::Això és el que estic fent poquet a poquet i tota ajuda afegint referències és benvinguda. Moltes gràcies!--QuimGil (disc.) 01:28, 31 jul 2013 (CEST)
thread_title:  Un dels articles més indocumentats de la Wikipedia 

message: Cal millorar l'estructura d'aquest article. Ja he fet alguns retocs posant algunes seccions sota les altres en comptes d'al mateix nivell com estaven, però cale canvis més profunds. L'anarquisme és un terme molt ampli, amb moltes implicacions, diferències i estils: si no comencem l'article assentant bé les bases la majoria de lectors es perdran amb tota la resta. La cosa podria anar per aquí:
# (Entrada) - Ha de donar una visió general de la resta de l'article, oferint els conceptes i enllaços essencials. 
# Terminologia - Hi ha confusió al voltant dels termes anarquisme i llibertarianisme, i és bo veure l'origen i evolució d'aquests mots i dels que s'hi denominaven anarquistes.  
# Història - Comencem per aquí, perquè els conceptes, corrents i les seves diferències tenen un context històric. Per exemple, un concepte com l'anarcocapitalisme s'entén millor en el seu context històric que si te'l deixen per endavant enmig de tota la resta.
# Corrents - Ens centrem en els bàsics, donant una explicació essencial i enllaçant als articles propis. Llavors podem enumerar tota la resta i/o enllaçar a :Categoria:Escoles de pensament anarquista.
# Temàtiques ( o Temes?) - l'anarquisme en àmbits socials i culturals com l'antimilitarisme, el moviment okupa, els punks, anonymous, etc. Sense entrar en gaires detalls, podríem mencionar els conceptes bàsics i enllaçar als articles propis.
# L'anarquisme en la cultura - literatura, cinema...
# Problemàtiques (o Criticisme?) - Recull dels arguments de qui ha criticat o perseguit l'anarquisme. També els temes bàsics de discussió interns o amb moviments veïns, i els intents fallits.
És una estructura ambiciosa però hi ha força feina ja feta en altres idiomes i, a més, moltes d'aquestes àrees tenen abundant informació específica a l'àmbit catalanoparlant.--QuimGil (disc.) 19:54, 16 juny 2013 (CEST)
replies: text: L'entrada és més decent però l'anirem completant a mesura que l'article estigui més arrodonit. Terminologia està prou ben cobert. Vaig fent amb la història... Ara vull fer una secció cobrint en Bakunin i l'anarquisme conspiratiu, per anar entre l'Stirner i la Primera Internacional. Després tocarà Kropotkin i els anarquistes comunistes. D'allà... no tinc clar com organitzar-ho fins a saltar als anys 30 i la revolució durant la Guierra Civil. Potser el fil conductor sigui l'anarcosindicalisme / CNT. I llavors una secció sobre el que es pugui dir a partir del final de la Segona Guerra Mundial. Si algun dia arribem a aqust punt  ;) llavors aniré treballant Temàtiques. La resta em queda encara lluny però si algú s'hi vol posar, perfecte.--QuimGil (disc.) 23:39, 7 jul 2013 (CEST)

text: Estava empollant una mica per a seguir escrivint la part d'història i... això pot quedar molt llarg, però trobo que val la pena explicar-ho. L'anarquisme s'entén molt millor a través de la seva història que amb llistes d'anarco(etc)ismes. Si tot plegat queda molt llarg (perquè també haurem d'afegir els conceptes bàsics) sempre podem moure contingut al molt necessitat Història de l'anarquisme i deixar aquí un resum essencial.--QuimGil (disc.) 11:03, 9 jul 2013 (CEST)
replies: text: :, què et sembla aquesta estructura? Posem-nos d'acord en un pla general de millora d'aquesta pàgina. Així serà més senzill repartir-nos la feina.--QuimGil (disc.) 08:16, 2 des 2013 (CET)
replies: text: :: L'estructura em sembla bé. Sobre el tema específic d'Història vs Escoles de pensament clàssic t'he contestat més avall.--Habicht (disc.) 11:19, 2 des 2013 (CET)
replies: text: :::El risc que corre aquest article (i en el que cauen les versions anglesa i espanyola en la meva humil opinió) és en tenir una parrafada immensa de text que, al capdavall, no informa als lectors no iniciats sobre què és l'anarquisme. Un altre problema és la duplicació de contingut dins de l'article i també amb pàgines relacionades com ara Història de l'anarquisme o les diverses escoles de pensament, per exemple Anarcoindividualisme. Una possible solució seria: polir els primers paràgrafs (ara hi ha massa teca), deixar Terminologia com està, continuar amb "Conceptes" (ara Cos ideològic, polint allà on calgui) i condensar al mínim imprescindible Història i Tendències (ara Escoles de pensament anarquista), movent la bona teca a les respectives pàgines específiques. Arribem a la conclusió que arribem m'hi posaré a polir el Cos ideològic / conceptes.--QuimGil (disc.) 06:11, 4 des 2013 (CET)
replies: text: :::: He acabat la traducció de la secció d'escoles de pensament a partir de la wikipedia anglesa i he mogut l'ordre de les seccions per deixar-les tal i com estaven a l'esquema. Jo deixaria l'ordre que havies deixat esquematitzat el juny passat, més que aquest que proposes ara, però vaja, tampoc em semblaria del tot malament. Descansaré una mica d'aquest article, però d'aquí un temps miraré d'atacar algunes de les coses pendents (eg acabar la part d'història que falta i intentar arreglar-ho perquè se solapi al mínim amb les escoles de pensament, la nova secció de cultura o la de problemàtiques i crítiques).

text: :::: Jo, francament, abans de moure seccions a articles propis i deixar un resum crec que el més important és acabar l'article (cultura + problemàtiques + crítiques). Tampoc crec que sigui tan greu que quedi un article llarg, si està ben estructurat i les seccions estan ben introduïdes. --Habicht (disc.) 18:56, 15 des 2013 (CET)
replies: text: ::::: L'anarquisme en la cultura  a partir de la vp castellana, tot i que és força millorable. Em poso amb el criticisme. --Habicht (disc.) 12:00, 5 març 2014 (CET)

text: ::::: Criticisme  a partir de la vp castellana, també força millorable. --Habicht (disc.) 13:18, 6 març 2014 (CET)
thread_title:  Estructura 

message: Qualsevol ajuda trobant bones iŀlustracions és benvinguda. No manquen retrats de personalitats, però l'anarquisme no pot ser entès en base a líders ideològics sense que hi hagi una bona ambientació de masses, classes populars, esdeveniments socials, el dia a dia de camperols i proletaris com els que s'afiliaven a la CNT o es revoltaven. Per exemple, La càrrega, tot i no ser una fotografia o pintura de cap esdeveniment en concret, recull molt bé un clima que és essencial per a entendre l'anarquisme a Barcelona al tombant de segle XIX-XX. També estic content d'haver trobat :commons:File:Bakunin speaking.png per a tenir una idea de quina pinta tenien aquells participants de l'AIT. Si trobeu més escenes interessants amb gent que tinguin alguna relació amb l'anarquisme, si us plau compartiu-les. Moltes gràcies.--QuimGil (disc.) 05:28, 8 jul 2013 (CEST)
replies: text: A mi m'agraden :commons:File:Ettor-JJ-barbersstrike-nyc-130517.jpg, amb tots endiumenjats per anar a escoltar un míting (amb el plus de veure les reivindicacions escrites) i :commons:File:Anarchist attack on the King of Spain Alfonso XIII (1906).jpg, també potent per descriure el moment. --Panotxa (disc.) 08:06, 8 jul 2013 (CEST)
replies: text: : Molt bones totes dues! Moltes gràcies. Les coŀlocarem a l'article.--QuimGil (disc.) 11:00, 9 jul 2013 (CEST)
thread_title:  Trobar bones iŀlustracions 

message: Continuant amb la conversa amb en FloiT a Portal_Discussió:Anarquisme#Destruam_ut_aedificabo... En aquest article manca un apartat explicant la situació actual de l'anarquisme. De moment hem pogut fer una mica de neteja ubicant molts -ismes en el seu context històric. Ara caldria seguir netejant: quins -ismes són rellevants? I potser més interessant encara: existeix l'anarquisme més enllà dels -ismes, a on i què fan? O a qui està influenciant fortament l'anarquisme? No és un tema senzill, per ser recent i no tenir gaire literatura referenciable. Tenim la CNT / CGT i els militants habituals, però... hi ha algú més? Mentrestant, jo segueixo amb el XIX.  ;) --QuimGil (disc.) 15:25, 10 jul 2013(CEST)
replies: text: Bones, acabo d'introduir una mica d'info sobre l'actualitat, encara puc afegir-hi alguna coseta més que n'hi ha un fart.... Per cert  hauràs vist que he modificat el paràgraf introductori, vaig pensar que seria més interessant aportar una perspectiva una miqueta més oberta, i no lligar-lo únicament a una corrent política, sinó a una més natural també (com Kropotkin defensa amb la seva tesi de l'ajuda mútua :) )

text: Espero no haver-te desfet el teu esquema, si trobes que falten alguns dels teus enllaços ho miro de retocar. Bona feina!! (totes) --Joanpetit (disc.) 15:08, 25 ago 2017 (CEST)
thread_title:  Anarquisme en el segle XXI 

message: , en aquests moments hi ha una certa redundància de continguts entre les seccions d'Història i Escoles de pensament clàssic. La duplicació és més òbvia per tenir dos cops el mateix retrat de l'Stirner. A més, tenim un article sobre Història de l'anarquisme i articles propis per a aquestes escoles de pensament. Tenint en compte que Anarquisme ja és prou llarg i dens, penso que el millor seria mantenir els detalls essencial a Història i moure la resta als articles relacionats que corresponguin. Com ho veus?--QuimGil (disc.) 08:14, 2 des 2013 (CET)
replies: text: Sí, tens raó que hi ha un cert solapament. Estava simplement traduint la part corresponent de l'anglès al català, i no m'havia mirat amb detall la part de la història perquè creia que era més similar a l'anglesa. Ara veig que és sobretot (o si més no des del meu punt de vista) una història del pensament anarquista, més que una història general de l'anarquisme. No hi trobo, per posar un exemple prou important i proper, res de l'anarquisme durant la guerra civil.

text: Si us sembla, ja que he començat acabaré de traduir aquesta secció de la wikipedia anglesa (si ho preferiu, ho puc anat fent a la meva pàgina de proves en comptes d'aquí), i després veiem si val la pena incloure-la o no. Si és que no, potser es pot posar en un article propi (Escoles de pensament anarquista? O a Anarquisme clàssic, que ara mateix redirigeix a anarquisme?)

text: De totes maneres, jo crec que té sentit una secció amb explicació breu de les diferents escoles de pensament (que pot seguir una estructura cronològica però que hauria d'estar fora d'història de l'anarquisme), i que a la part d'història s'hi haurien d'incloure altres coses més enllà de l'evolució del pensament anarquista. Com ho veieu? --Habicht (disc.) 10:57, 2 des 2013 (CET)
replies: text: :Les mancances a història es deuen simplement a que vaig moure la secció sencera a Història de l'anarquisme, perquè em va sembla més senzill que intentar arreglar-lo edició a edició, i vaig començar de nou, arribant fins al Bakunin.--QuimGil (disc.) 06:15, 4 des 2013 (CET)
thread_title:  Història vs Escoles de pensament clàssic 

message: Bones  i demés que rondeu la pàgina, que trobau que encara s'ha de mantenir l'avís de que aquesta pàgina necessita ser estructurada en seccions i dir que està amb info obsoleta?? Gràcies!--Joanpetit (disc.) 11:35, 4 nov 2017 (CET)
replies: text: perdona pel retard. Gràcies per mencionar aquestes plantilles. Hi ha hagut molta feina feta per part de molta gent, i penso que ja es poden treure. De fet, a les he tret.  :)  QuimGil (disc.) 20:03, 7 des 2017 (CET)
thread_title:  Estat de la pàgina